Ειρηνικά έληξε η κατάληψη, από ομάδα αντεξουσιαστών, του ελληνικού Προξενικού Γραφείου στο Βερολίνο.

Η δεκαεπταμελής ομάδα, η οποία παρέμεινε στους χώρους του Προξενείου επί τουλάχιστον τρεις ώρες, αποχώρησε έπειτα από συνεννόηση με τον Πρέσβη Θεόδωρο Δασκαρόλη και τον διευθυντή του Προξενικού Γραφείου Ανδρέα Σπυρόπουλο.

Προηγουμένως, είχε αναρτήσει μαύρο πανό με το σύνθημα «Αλληλεγγύη στις καταλήψεις» («Solidarity with the squats») και το σύμβολο της αναρχίας, ενώ ταυτόχρονα σε ελληνικές ιστοσελίδες που απηχούν τις απόψεις του χώρου είχε δημοσιευθεί κείμενο με τις θέσεις της ομάδας εναντίον των εκκενώσεων κατειλημμένων κτιρίων στην Αθήνα.

Στο Προξενικό Γραφείο έσπευσε και η Αστυνομία του Βερολίνου, η οποία περιορίστηκε σε ταυτοποίηση στοιχείων των μελών της ομάδας έξω από το κτίριο.

Με πληροφορίες από ΑΠΕ-ΜΠΕ